ເນື້ອໃນ

# ການນຳໃຊ້ Microsoft Office ແລະ LibreOffice

LibreOffice ສາມາດເປີດ ແລະ ບັນທຶກເອກະສານໃນຮູບແບບໄຟລ໌ Microsoft Office ໄດ້, ລວມທັງຮູບແບບ Microsoft Office Open XML.

## ການເປີດໄຟລ໌ Microsoft Office

1. ເລືອກ ໄຟລ໌ - ເປີດ. ແລ້ວເລືອກໄຟລ໌ Microsoft Office ໃນປ່ອງຢ້ຽມເປີດໄຟລ໌ຂອງ LibreOffice.

ໄຟລ໌ MS Office... | ...ຈະເປີດໃນໂມດູນຂອງ LibreOffice
--- | ---
Microsoft Word, *.doc, *.docx | LibreOffice Writer
Microsoft Excel, *.xls, *.xlsx | LibreOffice Calc
Microsoft PowerPoint, *.ppt, *.pps, *.pptx | LibreOffice Impress

## ການບັນທຶກເປັນໄຟລ໌ Microsoft Office

1. ເລືອກ ໄຟລ໌ - ບັນທຶກເປັນ.

2. ໃນຊ່ອງ ປະເພດໄຟລ໌, ໃຫ້ເລືອກຮູບແບບໄຟລ໌ Microsoft Office.

## ການຕັ້ງຄ່າໃຫ້ບັນທຶກເອກະສານເປັນຮູບແບບ Microsoft Office ໂດຍເລີ່ມຕົ້ນ

1. ເລືອກ LibreOffice - Preferencesເຄື່ອງມື - ຕົວເລືອກ - ໂຫຼດ/ບັນທຶກ - ທົ່ວໄປ.

2. ໃນສ່ວນ ຮູບແບບໄຟລ໌ເລີ່ມຕົ້ນ ແລະ ການຕັ້ງຄ່າ ODF, ທຳອິດໃຫ້ເລືອກປະເພດເອກະສານ, ແລ້ວເລືອກປະເພດໄຟລ໌ສຳລັບການບັນທຶກ.

ຈາກນີ້ໄປ, ຖ້າເຈົ້າບັນທຶກເອກະສານ, ປະເພດໄຟລ໌ ຈະຖືກຕັ້ງຕາມທີ່ເຈົ້າເລືອກໄວ້. ແນ່ນອນວ່າ ເຈົ້າຍັງສາມາດເລືອກປະເພດໄຟລ໌ອື່ນໄດ້ໃນປ່ອງຢ້ຽມບັນທຶກໄຟລ໌.

## ການເປີດໄຟລ໌ Microsoft Office ໂດຍເລີ່ມຕົ້ນ

1. ໃນ File Explorer ຂອງ Windows, ໃຫ້ຄລິກຂວາໃສ່ໄຟລ໌ປະເພດທີ່ເຈົ້າຕ້ອງການກຳນົດໃຫ້ແອັບພລິເຄຊັນອື່ນ.

2. ໃນເມນູຄລິກຂວາ, ເລືອກ Open with - Choose another app.

3. ໃນລາຍຊື່ແອັບພລິເຄຊັນທີ່ປະກົດຂຶ້ນ, ເລືອກໂປຣແກຣມທີ່ຕ້ອງການໃຫ້ເປີດໄຟລ໌ປະເພດນີ້. ກວດເບິ່ງໃຫ້ແນ່ໃຈວ່າໄດ້ເລືອກ “Always use this app” ແລ້ວ.

   ຖ້າຂັ້ນຕອນເຫຼົ່ານີ້ບໍ່ກົງກັບເວີຊັນ Microsoft Windows ຂອງເຈົ້າ, ໃຫ້ຄົ້ນຫາວິທີການປ່ຽນການເຊື່ອມໂຍງໄຟລ໌ໃນສ່ວນ Help ຂອງ Microsoft Windows.

## ການແປງໄຟລ໌ Microsoft Office ຫຼາຍໆໄຟລ໌ໃຫ້ເປັນຮູບແບບ OpenDocument

ຕົວຊ່ວຍແປງເອກະສານ (Document Converter Wizard) ຈະສຳເນົາ ແລະ ແປງໄຟລ໌ Microsoft Office ທັງໝົດໃນໂຟນເດີໃຫ້ເປັນເອກະສານ LibreOffice ໃນຮູບແບບ OpenDocument. ເຈົ້າສາມາດກຳນົດໂຟນເດີຕົ້ນທາງ ແລະ ໂຟນເດີທີ່ຈະບັນທຶກໄຟລ໌ທີ່ແປງແລ້ວໄດ້.

1. ເລືອກ ໄຟລ໌ - ຕົວຊ່ວຍ - ຕົວແປງເອກະສານ ເພື່ອເລີ່ມຕົ້ນ.

## ມາໂຄຣໃນ Microsoft Office ແລະ LibreOffice

ໂດຍມີຂໍ້ຍົກເວັ້ນບາງຢ່າງ, Microsoft Office ແລະ LibreOffice ບໍ່ສາມາດລັນໂຄ້ດມາໂຄຣອັນດຽວກັນໄດ້. Microsoft Office ໃຊ້ໂຄ້ດ VBA, ສ່ວນ LibreOffice ໃຊ້ໂຄ້ດ Basic ທີ່ອີງໃສ່ API ຂອງ LibreOffice. ເຖິງແມ່ນວ່າພາສາໂປຣແກຣມຈະຄືກັນ, ແຕ່ວັດຖຸ (objects) ແລະ ວິທີການ (methods) ແມ່ນແຕກຕ່າງກັນ.

LibreOffice ເວີຊັນຫຼ້າສຸດສາມາດລັນບາງ Excel Visual Basic scripts ໄດ້ ຖ້າເຈົ້າເປີດໃຊ້ງານທີ່ LibreOffice - Preferencesເຄື່ອງມື - ຕົວເລືອກ - ໂຫຼດ/ບັນທຶກ - ຄຸນສົມບັດ VBA.

ຖ້າເຈົ້າໃຊ້າມໂຄຣໃນແອັບພລິເຄຊັນໜຶ່ງ ແລະ ຕ້ອງການໃຊ້ງານແບບດຽວກັນໃນອີກແອັບພລິເຄຊັນໜຶ່ງ, ເຈົ້າຕ້ອງແກ້ໄຂມາໂຄຣນັ້ນ. LibreOffice ສາມາດໂຫຼດມາໂຄຣຈາກໄຟລ໌ Microsoft Office ໄດ້ ແລະ ເຈົ້າສາມາດເບິ່ງ ຫຼື ແກ້ໄຂໂຄ້ດໄດ້ໃນຕົວແກ້ໄຂ Basic IDE ຂອງ LibreOffice.

### ເຈົ້າສາມາດເລືອກທີ່ຈະຮັກສາໄວ້ ຫຼື ລຶບມາໂຄຣ VBA ໄດ້

ເມື່ອເປີດເອກະສານ Microsoft Office ທີ່ມີໂຄ້ດມາໂຄຣ VBA, ຖ້າເຈົ້າແກ້ໄຂສະເພາະເນື້ອໃນທົ່ວໄປ (ຂໍ້ຄວາມ, ຫ້ອງຂໍ້ມູນ, ກຣາຟິກ) ໂດຍບໍ່ແກ້ໄຂມາໂຄຣ, ແລ້ວບັນທຶກເປັນໄຟລ໌ Microsoft Office ຄືເກົ່າ, ມາໂຄຣ VBA ນັ້ນຈະຍັງສາມາດໃຊ້ງານໄດ້ຕາມປົກກະຕິເມື່ອເປີດໃນ Microsoft Office.

ເຈົ້າສາມາດເລືອກລຶບມາໂຄຣ VBA ອອກຈາກໄຟລ໌ Microsoft Office ໄດ້ໃນຂະນະທີ່ໂຫຼດ ຫຼື ບັນທຶກ.

1. ເລືອກ LibreOffice - Preferencesເຄື່ອງມື - ຕົວເລືອກ - ໂຫຼດ/ບັນທຶກ - ຄຸນສົມບັດ VBA ເພື່ອຕັ້ງຄ່າການຈັດການມາໂຄຣ VBA ຂອງ LibreOffice.

ຫົວຂໍ້ທີ່ກ່ຽວຂ້ອງ

ກ່ຽວກັບການແປງເອກະສານ Microsoft Office

ການເປີດເອກະສານ

ການເປີດເອກະສານທີ່ບັນທຶກໃນຮູບແບບອື່ນ

ການບັນທຶກເອກະສານໃນຮູບແບບອື່ນ

ການປ່ຽນການເຊື່ອມໂຍງປະເພດເອກະສານ Microsoft Office

ກະລຸນາສະໜັບສະໜູນພວກເຮົາ!