ເນື້ອໃນ

# ຈັດການຊື່

ເປີດກ່ອງໂຕ້ຕອບທີ່ທ່ານສາມາດຈັດການຊື່ໃນສະເປຣດຊີດ.

ເພື່ອເຂົ້າເຖິງຄຳສັ່ງນີ້...

#### ຈາກແຖບເມນູ:

ເລືອກ ແຜ່ນງານ - ຊ່ວງທີ່ຕັ້ງຊື່ ແລະ ນິພົດ - ຈັດການ.

#### ຈາກສ່ວນຕິດຕໍ່ແບບແທັບ:

ເລືອກ ແຊກ - ຈັດການຊື່.

ເລືອກ ຂໍ້ມູນ - ຈັດການຊື່.

ຢູ່ເມນູ ແຊກ ຂອງແຖບ ແຊກ, ເລືອກ ຈັດການ.

#### ຈາກແຖບເຄື່ອງມື:

ຈັດການຊື່

#### ຈາກຄີບອດ:

ຄຳສັ່ງCtrl + F3

#### ອື່ນໆ

ໃນລາຍການແບບເລື່ອນລົງໃນ ຊ່ອງຊື່ ຂອງ ແຖບສູດ, ເລືອກ ຈັດການຊື່.

## ພື້ນທີ່ຊື່

ເລືອກຊ່ວງທີ່ມີຊື່ ຫຼື ສູດທີ່ມີຊື່ຈາກລາຍການເພື່ອແກ້ໄຂຄຸນສົມບັດຂອງມັນ.

### ຊື່

ປ້ອນຊື່ຂອງພື້ນທີ່ທີ່ທ່ານຕ້ອງການກຳນົດການອ້າງອີງ ຫຼື ນິພົດສູດ. ຊື່ພື້ນທີ່ທັງໝົດທີ່ກຳນົດໄວ້ແລ້ວໃນສະເປຣດຊີດຈະຖືກສະແດງຢູ່ໃນຊ່ອງຂໍ້ຄວາມຂ້າງເທິງ. ຖ້າທ່ານຄລິກຊື່ໃນລາຍການ, ການອ້າງອີງທີ່ກ່ຽວຂ້ອງໃນເອກະສານຈະຖືກສະແດງດ້ວຍກອບສີຟ້າ. ຖ້າຫຼາຍຊ່ວງຫ້ອງເປັນຂອງຊື່ພື້ນທີ່ດຽວກັນ, ພວກມັນຈະຖືກສະແດງດ້ວຍກອບສີທີ່ແຕກຕ່າງກັນ.

### ຊ່ວງ ຫຼື ນິພົດສູດ

ການອ້າງອີງຂອງຊື່ພື້ນທີ່ທີ່ເລືອກຈະຖືກສະແດງຢູ່ນີ້ເປັນຄ່າສຳບູນ (absolute value).

ເພື່ອແຊກການອ້າງອີງພື້ນທີ່ໃໝ່, ໃຫ້ວາງເຄີເຊີໃນຊ່ອງນີ້ ແລະ ໃຊ້ເມົາສ໌ເພື່ອເລືອກພື້ນທີ່ທີ່ຕ້ອງການໃນຊີດໃດກໍໄດ້ຂອງເອກະສານສະເປຣດຊີດຂອງທ່ານ. ເພື່ອແຊກສູດທີ່ຕັ້ງຊື່ໃໝ່, ໃຫ້ພິມນິພົດສູດລົງໄປ.

### ຫຍໍ້ / ຂະຫຍາຍ

ຄລິກໄອຄອນ ຫຍໍ້ ເພື່ອຫຼຸດຂະໜາດກ່ອງໂຕ້ຕອບໃຫ້ເທົ່າກັບຂະໜາດຂອງຊ່ອງປ້ອນຂໍ້ມູນ. ມັນຈະຊ່ວຍໃຫ້ໝາຍບ່ອນອ້າງອີງທີ່ຕ້ອງການໃນແຜ່ນງານໄດ້ງ່າຍຂຶ້ນ. ຈາກນັ້ນໄອຄອນຈະປ່ຽນເປັນໄອຄອນ ຂະຫຍາຍ ໂດຍອັດຕະໂນມັດ. ຄລິກມັນເພື່ອຄືນຄ່າກ່ອງໂຕ້ຕອບເປັນຂະໜາດເດີມ.

ກ່ອງໂຕ້ຕອບຈະຖືກຫຍໍ້ລົງໂດຍອັດຕະໂນມັດເມື່ອທ່ານຄລິກໃສ່ແຜ່ນງານດ້ວຍເມົາສ໌. ທັນທີທີ່ທ່ານປ່ອຍປຸ່ມເມົາສ໌, ກ່ອງໂຕ້ຕອບຈະຖືກຄືນຄ່າ ແລະ ຊ່ວງອ້າງອີງທີ່ກຳນົດດ້ວຍເມົາສ໌ຈະຖືກສະແດງໃຫ້ເຫັນໃນເອກະສານດ້ວຍຂອບສີຟ້າ.

ຫຍໍ້

ຂະຫຍາຍ

### ຂອບເຂດ

ເລືອກຂອບເຂດຂອງຊ່ວງທີ່ຕັ້ງຊື່ ຫຼື ສູດທີ່ຕັ້ງຊື່. ເອກະສານ (ທົ່ວໄປ) ໝາຍຄວາມວ່າຊື່ນັ້ນໃຊ້ໄດ້ກັບທັງເອກະສານ. ຖ້າເລືອກຊື່ຊີດອື່ນໆ ຈະເປັນການຈຳກັດຂອບເຂດຂອງຊ່ວງທີ່ຕັ້ງຊື່ ຫຼື ນິພົດສູດໄວ້ສະເພາະຊີດນັ້ນ.

### ຕົວເລືອກຊ່ວງ

ອະນຸຍາດໃຫ້ທ່ານລະບຸ ປະເພດພື້ນທີ່ (ເລືອກໄດ້) ສຳລັບການອ້າງອີງ.

ກຳນົດຕົວເລືອກເພີ່ມເຕີມທີ່ກ່ຽວຂ້ອງກັບປະເພດຂອງພື້ນທີ່ອ້າງອີງ.

#### ຊ່ວງການພິມ

ກຳນົດພື້ນທີ່ເປັນຊ່ວງການພິມ.

#### ຕົວຕອງ

ກຳນົດພື້ນທີ່ທີ່ເລືອກເພື່ອໃຊ້ໃນ ຕົວຕອງຂັ້ນສູງ.

#### ຖັນທີ່ພິມຊ້ຳ

ກຳນົດພື້ນທີ່ເປັນຖັນທີ່ຈະໃຫ້ພິມຊ້ຳ.

#### ແຖວທີ່ພິມຊ້ຳ

ກຳນົດພື້ນທີ່ເປັນແຖວທີ່ຈະໃຫ້ພິມຊ້ຳ.

### ເພີ່ມ

ຄລິກປຸ່ມ ເພີ່ມ ເພື່ອເພີ່ມຊື່ທີ່ກຳນົດໃໝ່.

### ລຶບ

ລຶບອົງປະກອບທີ່ເລືອກ ຫຼັງຈາກມີການຢືນຢັນ.

ກະລຸນາສະໜັບສະໜູນພວກເຮົາ!